**PODMIENKY ÚČASTI**

**Nadlimitná zákazka: „Odevy pre lesníkov"**

- umiestnenie: Elektronická tabuľa zákazky/Súťažné podklady/Formulár/Podmienky účasti

ODDIEL III: PRÁVNE, EKONOMICKÉ, FINANČNÉ A TECHNICKÉ INFORMÁCIE

Podmienky účasti

**Vhodnosť vykonávať profesionálnu činnosť vrátane požiadaviek týkajúcich sa zápisu do živnostenských alebo obchodných registrov**

**Zoznam a krátky opis podmienok**

Verejného obstarávania sa môže zúčastniť hospodársky subjekt, ktorý spĺňa taxatívne určené podmienky účasti týkajúce sa osobného postavenia podľa § 32 ods. 1 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len "zákon").   
  
Uchádzač preukáže splnenie podmienok účasti týkajúcich sa osobného postavenia podľa § 32 ods. 1 zákona, dokladmi podľa § 32 ods. 2, resp. podľa § 32 ods. 4 a 5 zákona.   
  
Hospodársky subjekt so statusom právnickej osoby na účely preukazovania osobného postavenia podľa § 32 ods. 1 písm. a) zákona je povinný predložiť aj výpis z registra trestov za právnickú osobu, ktorý vydáva Generálna prokuratúra Slovenskej republiky. Povinnosť predloženia výpisu z registra trestov právnickej osoby vyplýva zo zákona č. 91/2016 Z. z. o trestnej zodpovednosti právnických osôb a o zmene a doplnení niektorých zákonov, ktorý nadobudol účinnosť dňa 1.7.2016.  
  
Hospodársky subjekt môže preukázať splnenie podmienok účasti osobného postavenia zápisom do zoznamu hospodárskych subjektov podľa § 152 ods. 1 zákona. Uchádzač zapísaný v zozname hospodárskych subjektov podľa zákona nie je povinný v procese verejného obstarávania predkladať doklady podľa § 32 ods. 2 zákona.  
  
Verejný obstarávateľ uzná rovnocenný zápis, ako je zápis do zoznamu hospodárskych subjektov podľa zákona alebo potvrdenie o zápise vydané príslušným orgánom iného členského štátu, ktorým uchádzač preukazuje splnenie podmienok účasti vo verejnom obstarávaní. Verejný obstarávateľ príjme aj iný rovnocenný doklad predložený uchádzačom.

Zápis v zozname podnikateľov vykonaný podľa predpisov účinných do 17.apríla 2016 je zápisom do zoznamu hospodárskych subjektov v rozsahu zapísaných skutočností.   
  
V prípade uchádzača, ktorého tvorí skupina dodávateľov zúčastnená vo verejnom obstarávaní, sa požaduje preukázanie splnenia podmienok účasti týkajúcich sa osobného postavenia za každého člena skupiny osobitne. Splnenie podmienky účasti podľa § 32 ods. 1 písm. e) zákona preukazuje člen skupiny len vo vzťahu k tej časti predmetu zákazky, ktorú má zabezpečiť.  
  
Hospodársky subjekt môže predbežne nahradiť doklady na preukázanie splnenia podmienok účasti vo verejnom obstarávaní podľa § 32 ods. 1 zákona jednotným európskym dokumentom podľa § 39 zákona.

**Ekonomické a finančné postavenie**

Kritériá výberu stanovené v dokumentoch k obstarávaniu  Áno  Nie

**Technická a odborná spôsobilosť**

Kritériá výberu stanovené v dokumentoch k obstarávaniu  Áno  Nie

**Zoznam a krátky opis kritérií výberu**

§ 34 ods. 1 písm. m) zákona, ak ide o tovar, ktorý sa má dodať,

1. vzorkami, opismi alebo fotografiami, ktorých pravosť musí byť overená, ak to verejný obstarávateľ alebo obstarávateľ vyžaduje alebo

2. certifikátmi alebo potvrdeniami s jasne identifikovanými odkazmi na technické špecifikácie alebo technické normy vzťahujúce sa na tovar, vydanými orgánmi kontroly kvality alebo určenými orgánmi s právomocou posudzovať zhodu.

**Minimálna požadovaná úroveň štandardov**

V súlade s § 34 ods. 1 písm. m) zákona verejný obstarávateľ požaduje pre jednotlivé časti predloženie nasledovných vzoriek spolu s materiálovými listami potvrdenými výrobcom:

**pre Časť 1 Polokošele pre lesníkov:**

* materiálový list základného materiálu
* 1 ks polokošele krátke rukávy lesníci veľkosť L
* 1 ks polokošele dlhé rukávy lesníci veľkosť L

**pre Časť 2 Bundy ¾ pre lesníkov:**

* materiálový list základného dvojzložkového materiálu
* 1 ks bundy ¾ pre lesníkov veľkosť 2/50

**pre Časť 3 Súpravy nepremokavé pre lesníkov:**

* materiálový list základného dvojzložkového materiálu
* 1 ks súpravy nepremokavej pre lesníkov veľkosť 2/50

**pre Časť 4 Rovnošata pracovná pre lesníkov:**

* materiálový list základného materiálu
* 1 ks bundy pracovnej pre lesníkov veľkosť 2/50
* 1 ks nohavíc pracovných pre lesníkov veľkosť 2/50

**Vzorky a materiálové listy je potrebné doručiť v lehote na predkladanie ponúk na adresu: Ministerstvo vnútra Slovenskej republiky, Pribinova 2, 812 72 Bratislava. V prípade osobného doručenia v pracovných dňoch v čase od 08:30 do 15:00 hod.**

Vzorky spolu s materiálovými listami uchádzač predkladá pre každú časť samostatne v uzavretom, prípadne zapečatenom obale, zabezpečenom proti nežiaducemu otvoreniu, na ktorom budú uvedené nasledovné údaje:

* adresa Objednávateľa: Ministerstvo vnútra Slovenskej republiky, Odbor verejného obstarávania, Pribinova 2, 812 72 Bratislava
* obchodné meno a sídlo, resp. miesto podnikania uchádzača alebo obchodné mená a sídla, resp. miesta podnikania všetkých členov skupiny dodávateľov,
* označenie „VEREJNÁ SÚŤAŽ – NEOTVÁRAŤ“,
* označenie heslom súťaže „**Odevy pre lesníkov**“
* označenie časti ponuky: „vzorky - časť č. X“ a jej názov“

Odôvodnenie podmienok účasti podľa § 38 ods. 5 zákona o verejnom obstarávaní:

Verejný obstarávateľ prostredníctvom určenej podmienky účasti overuje skutočnosť, že uchádzač disponuje materiálmi potrebnými k riadnej realizácii predmetu zákazky. Podmienka účasti je primeraná ako aj lehota na predloženie vzoriek. Uchádzač má dostatočný čas na predloženie požadovaných vzoriek, a to aj s ohľadom na to že ide obvyklý tovar. Účelom požiadavky na predloženie vzoriek spolu s príslušnou dokumentáciou je preukázanie súladu predloženej vzorky so stanovenou špecifikáciou a technickými parametrami uvedenými v Prílohe č.1 Opis predmetu zákazky súťažných podkladov. Splnenie tejto podmienky účasti má garantovať kvalitné plnenie zákazky, zároveň splnenie legislatívnej povinnosti v rámci uvedenia výrobku na trh.

V prípade uchádzača, ktorého tvorí skupina dodávateľov zúčastnená na verejnom obstarávaní, sa požaduje preukázanie splnenia podmienok účasti podľa tohto bodu oznámenia o vyhlásení verejného obstarávania za všetkých členov skupiny spoločne.

Uchádzačom predkladané doklady musia byť v rovnakej, alebo ekvivalentnej forme podľa uvedenej požiadavky verejného obstarávateľa, pričom z týchto dokladov preukazujúcich spôsobilosť podľa § 34 zákona musí byť zrejmé splnenie vyššie identifikovaných minimálnych úrovní požadovaných verejným obstarávateľom a rovnako musí byť zrejmé, že preukazovanie sa týka osoby uchádzača.

**Informácie o vyhradených zákazkách (ak je to uplatniteľné)**

 Áno  Nie  Zákazka je vyhradená pre chránené pracovné dielne a hospodárske subjekty, ktorých hlavným cieľom je sociálna a profesionálna integrácia postihnutých alebo znevýhodnených osôb   
  
 Áno  Nie  Uskutočnenie zákazky je vyhradené pre rámcové programy chránených pracovných miest

Podmienky týkajúce sa zákazky

**Podmienky vykonania zákazky**

**Informácie o pracovníkoch zodpovedných za vykonanie zákazky**

 Áno  Nie  Povinnosť uviesť mená a odbornú kvalifikáciu pracovníkov poverených vykonaním zákazky